സര്ക്കാര് ജീവനക്കാര്ക്ക് ഓണത്തിന് ഉത്സവ ബത്തയും ബോണസും നല്കും ശമ്ബളം അഡ്വാന്സായി നല്കില്ലെന്ന് ധനമന്ത്രി തിരുവനന്തപുരം : സര്ക്കാര് ജീവനക്കാര്ക്ക് ഓണത്തിന് ഉത്സവ ബത്തയും ബോണസും നല്കാന് തീരുമാനം. ധനമന്ത്രി കെ എന് ബാലഗോപാലാണ് നിയമസഭയില് ഇക്കാര്യം അറിയിച്ചത്. എന്നാല് ശമ്ബളം അഡ്വാന്സ് നല്കില്ല. മുന്വര്ഷങ്ങളില് വിതരണം ചെയ്ത പോലെയായിരിക്കും ഈ വര്ഷവും ബോണസ് വിതരണം ചെയ്യുക എന്നും മന്ത്രി വ്യക്തമാക്കി. കൊറോണ പശ്ചാത്തലത്തില് സംസ്ഥാനം സാമ്ബത്തിക പ്രതിസന്ധി നേരിടുന്നതിനാല് ഇത്തവണ ഓണം ബോണസ് ഉണ്ടാകില്ലെന്ന് ധനമന്ത്രി നേരത്തെ സൂചന നല്കിയിരുന്നു. എന്നാല് ജീവനക്കാര്ക്ക് നിലവില് ബോണസ് നല്കാനാണ് തീരുമാനം. പക്ഷേ ഓണത്തിന് മുന്പ് ശമ്ബളം നല്കില്ലെന്നും ധനമന്ത്രി അറിയിച്ചു.